rlitschk/wikidir huggingface dataset:
Disse Artikel is man blots en Stubben. Du kannst Wikipedia helpen un em verbetern. Ludwig XIV. (Up Franzöösch Louis XIV, Louis le Grand; * 5. September 1638 in Saint-Germain-en-Laye; † 1. September 1715 in Versailles) weer vun 1643 af an König vun Frankriek un Navarra. He hett den Ehrennaam „De Sunnenkönig“ kregen (Up Franzöösch le Roi-Soleil). Ludwig XIV. warrt ankeken as de König, bi den de Absolutismus bi Hoff up siene Hööchde kamen is. Man de Satz , L'État, c’est moi! – De Staat bün ik!, wo de Absolutismus sien bekanntesten Utdruck in funnen hett, de is nich vun em. He hett de Kroon ehre Macht utboot, gegen den upsternaatschen Adel is he gegenan gahn, un hett Weertschop un Verwaltung in sien Riek up’e Been brocht. De Kultur an’n Hoff weer heel un Deel tosneden up siene Person. Dat he wunners wat bedüden dö, konnen de Lüde al an sien staatsch Uptreden sehn. De König hett Kunst un Wetenschop na vörn brocht un so keem dat, dat de franzöösche Kultur en sunnerliche Bleieltied beleven dö. In de Butenpolitik sett he up Krieg un Expanschoon. Unner siene Regeerung hett Frankriek de annern Länner in Europa bannig daalstuukt. 72 Johre hett he
Paul Darragh (* 28. April 1953 in Killiney, Irland; † 3. Januar 2005 in Ashbourne, Irland) weer en irisch Springrieder. He weer Liddmaat vun dat Team, dat dree Johr nahnanner (1977 bis 1979) up sien Peerd Heather Honey de Aga Khan-Trophy wunnen hett. De anner Liddmaaten weern Eddie Macken, Con Power un James Kernan. Ok 1997 hörr he weer to dat Siegerteam. Wiedere groot Erfolge weern Siege in Hickstead up dat Peerd Pele un bi de Grooten Pries vun Dublin up Carrolls Trigger. Insgesamt hett 54 Mal för Irland in de Natschonenpries reeden. Darragh weer verheiraadt und harr twee Deerns un een Söhn. Storven is he an en Hartinfarkt.
De Sülverbarg is mit 74 m över NN de höögste Barg in de Wingst (Gemeen Wingst, Landkreis Cuxhoben). De Fahlbarg is wat lütter, reckt aver mit sien Utkiektoorn wat höger. De Noordspoorn von’n Sülverbarg is de Gretenbarg. De Wingst hett sik in de Saal-Iestied in dat Warthe-Stadium as Morään billt. De Fahlbarg liggt in’n Süden von de Wingst, mit de Öörd Dobrook, Wittenmoor, Ellerbrook, Süderbusch, Bargkamp un Westerhamm ümto. En ole Saag seggt: Vör lange Tied schall en Famielj von Riesen in de Wingst leevt hebben. De Moder hett Grete heten un harr en smucken lütten Barg mit Holt dor op besünners geern. De Barg hett dorüm denn den Naam Gretenbarg kregen. Ehr Söhn, de Bolik heten hett, wull jüst as sien Vader Wingis en Sülverschatt finnen, güng op Anraden von sien Moder na’n Harz un bröch en Sack vull Riesensteen mit na Huus. He harr de fraren Steen vonwegen jemehr Glinstern för Sülver hollen un eerst Tohuus harr he den Fehler markt. De Barg, wo he de Steen dalsmeten hett, de heet vondaag Sülverbarg. Dree von de Steen schall he wöterig bet na’t Holt vör Loomst smeten hebben. De liggt vondaag noch dor op’n Westerbarg.
Wittenmoor (hoochdüütsch Weißenmoor) is en Oort in de Gemeen Wingst, Samtgemeen Land Hadeln in’n Landkreis Cuxhoben, Neddersassen. Wittenmoor liggt an’n süüdoostern Rand von de Wingst, de as Geestrügg ut de Ümgegend rutkickt. Na Süden to liggt Moor. De Naveröörd sünd Watermöhl in’n Noorden, Dobrook in’n Noordoosten, Dobrook, Hemmoor un Westersood in’n Süüdoosten, Bröckelbeek in’n Süden, Ellerbrook, Süderbusch un Bargkamp in’n Westen un Westerhamm in’n Noordwesten. Wittenmoor is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. De Karkhoff Wittenmoor hett en egen Kapell. De Schützenvereen Wittenmoor is 1909 grünnt worrn un fiert sien Schützenfest jümmer an dat letzte Wekenenn in’n Juni. Wittenmoor liggt an de Kreisstraat 21, de in’n Noordwesten na Ellerbrook, Süderbusch, Bargkamp un Westerhamm löppt un in’n Süden na Bröckelbeek un Loomst. In’n Noordoosten löppt de K 23 na Dobrook un dor an de Bundsstraat 73 ran. De nächste Bahnhoff is de Bahnhoff Wingst in Watermöhl an de Nedderelvbahn von Cuxhoben na Hamborg. C. H. Jansen: Statistisches Handbuch des Königreichs Hannover. 1824, Sied 646: http://books.google.de/books?id=tG0AAAAAcAAJ&pg=PA646 Wittenmoor (Wingst). Mehr Biller, Videos oder Audiodateien to’t Thema gifft dat bi Wikimedia Commons.
Haute-Vienne [ot.ˈvjɛn] is en Bezirk in de franzöösche Region Limousin. Bezirke vun Frankriek 01 Ain | 02 Aisne | 03 Allier | 04 Alpes-de-Haute-Provence | 05 Hautes-Alpes | 06 Alpes-Maritimes | 07 Ardèche | 08 Ardennes | 09 Ariège | 10 Aube | 11 Aude | 12 Aveyron | 13 Bouches-du-Rhône | 14 Calvados | 15 Cantal | 16 Charente | 17 Charente-Maritime | 18 Cher | 19 Corrèze | 20 Corse | 21 Côte-d'Or | 22 Côtes-d'Armor | 23 Creuse | 24 Dordogne | 25 Doubs | 26 Drôme | 27 Eure | 28 Eure-et-Loir | 29 Finistère | 30 Gard | 31 Haute-Garonne | 32 Gers | 33 Gironde | 34 Hérault | 35 Ille-et-Vilaine | 36 Indre | 37 Indre-et-Loire | 38 Isère | 39 Jura | 40 Landes | 41 Loir-et-Cher | 42 Loire | 43 Haute-Loire | 44 Loire-Atlantique | 45 Loiret | 46 Lot | 47 Lot-et-Garonne | 48 Lozère | 49 Maine-et-Loire | 50 Manche | 51 Marne | 52 Haute-Marne | 53 Mayenne | 54 Meurthe-et-Moselle | 55 Meuse | 56 Morbihan | 57 Moselle | 58 Nièvre | 59 Nord | 60 Oise | 61 Orne | 62 Pas-de-Calais | 63
Watermöhl (hoochdüütsch Wassermühle) is en Oort in de Gemeen Wingst, Samtgemeen Land Hadeln in’n Landkreis Cuxhoben, Neddersassen. Watermöhl liggt an’n oostern Rand von de Wingst, de as Geestrügg ut de Ümgegend rutkickt. De Fahlbarg (Düütsch Olymp) is dichtbi. In Watermöhl liggt ok dat Naturschuulrebeed Borndaal. De Naveröörd sünd Höden in’n Noorden, Voigtding in’n Noordoosten, Oostercaadwisch un Öberndörp in’n Oosten, Dobrook un Wittenmoor in’n Süden, Ellerbrook, Süderbusch un Bargkamp in’n Süüdwesten, Westerhamm, Tollboom un Ooldkeden in’n Westen un Kumbarg in’n Noordwesten. Watermöhl is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. Watermöhl hett dat Waldmuseum. De Schützenvereen Watermöhl is 1910 grünnt worrn un hett sien Schützenfest jümmer an dat drüdde Wekenenn in’n Juni fiert. De Vereen hett 2012 beslaten, sik 2013 optolösen. In Watermöhl liggt de Jugendharbarg Wingst un de Zoo in de Wingst. Von Watermöhl gaht Straten na Höden in’n Noorden, na de Bundsstraat 73 in’n Oosten un na Dobrook in’n Süden. Watermöhl hett mit’n Bahnhoff Wingst en egen Bahnhoff an de Nedderelvbahn von Cuxhoben na Hamborg. Friedrich W. Harseim, C. Schlüter: Statistisches Handbuch für das Königreich Hannover. 1848, Sied 82: http://books.google.de/books?id=eOI-AAAAcAAJ&pg=PA82
Dit Woort hett noch annere Bedüden: kiek dorför ünner Watermöhl (Wingst). En Watermöhl (ok: Watermoel) is en Möhl, de dör en Waterrad andreven warrt. Faken warrt se bruukt, üm Koorn to mahlen (Koornmöhl), aver ok för annere Saken (Pulvermöhl, Saagmöhl, Sliepmöhl etc.). So en Möhl steiht normalerwies an en Fleetwater, dat opstaut is, üm en gröttere Fallhöögd un en Watervörraad to hebben. Dat opstaute Water billt denn en Möhlendiek. To de Watermöhlen in’n wieden Sinn höört ok de Tiedenmöhl un de Schippmöhl. Karl Schumacher: Die Mühlen im Heisterbacher Tal - Wie sie klapperten vom Mittelalter bis zur Neuzeit --- Wasserwirtschaft, Historische Entwicklung, Mühlentechnik, Legenden und Gedichte, Prinzip-Lageplan. Hrsg.: Heimatverein Oberdollendorf und Römlinghoven e.V.. 2., durchgesehene Aufl., Königswinter 2011. 120 Seiten. Torsten Rüdinger, Philipp Oppermann: Kleine Mühlenkunde – Deutsche Technikgeschichte vom Reibstein zur Industriemühle, terra press, Berlin, 2012 (2. Auflage), ISBN 978-3981162677 in Dithmarscher Platt: Schrievwies Moel vun Klaus Groth; dat gifft in Dithmarschen ok een Musikgrupp Windmoel Watermöhlen. Mehr Biller, Videos oder Audiodateien to’t Thema gifft dat bi Wikimedia Commons. Typen vun Möhlen Handmöhl · Peermöhl · Schippmöhl · Tiedenmöhl · Treedmöhl · Watermöhl · Windmöhl
Peter Kämpfert (* 11. März 1957 in Bülkau) is’n plattdüütschen Schrieversmann. He hett schreven „Französisch im Küstenplatt – ein sprachgeschichtliches Wörterbuch aus dem Land Hadeln“ und „Schatonöffer Poesiealbum“. Beid’ Bökers sünd in Egenverlag rutkamen. Peter Kämpfert is an’n 11. März 1957 in Bülkau (Neddernelv) boren, dor ok opwussen un hett Düütsch un Franzöösch studeert. Plattdüütsch hett he all as Göör un Jungkeerl liehrt.
Joseph, ok Josef (hebr. יוֹסֵף, yōsēf = he föögt hento), is en Vörnaam for Jungs un Mannslüde ut de Bibel. He kummt ut de Hebrääsche Spraak. Sunnerlich is he bekannt wurrn dör Joseph, den Patriarchen Jakob sien Söhn ut dat Ole Testament un dör Joseph, Jesus siene Mudder Maria ehren Mann ut dat Nee Testament. De Naam is allerwegens in de Welt bekannt un warrt in allerhand Formen un Spraken bruukt. List vun Herrschers mit den Naam Joseph
Joseph oder ok Josef is de Naam vun düsse Herrschers ween: Joseph I. (HRR), Kaiser (1705–1711) Joseph I. (Portugal), König (1750–1777) Joseph II. (HRR), Kaiser (1765–1790) Josef Johann Adam (Liechtenstein), Först (1721–1732) Josef Wenzel I. (Liechtenstein), Först (1712–1718, 1732–1745, 1748–1772) Joseph Bonaparte, König vun Neapel (1806–1808), König vun Spanien (1808–1813) Joseph Friedrich Ernst (Hohenzollern-Sigmaringen), Först (1715–1769) Joseph Carl Leopold Friedrich Ludwig (Ortenburg), Rieksgraaf (1787–1805) Joseph II. Esterhazy de Galantha, Bane vun Kroatien (1733–1741) Joseph I. Galesiotes, Ökumeenschen Patriarchen vun Konstantinopel (1267–1275) Joseph II. (Patriarch), Ökumeenschen Patriarchen vun Konstantinopel (1416–1439) Joseph I. (Chaldääsch-kathoolsch) (1667–1707), vun 1681 bit 1696 Patriarch vun de Chaldääsch-Kathoolsche Karken mit Seet in Diarbekir Joseph II. (Chaldääsch-kathoolsch) Joseph III. (Chaldääsch-kathoolsch) Joseph IV. (Chaldääsch-kathoolsch) Joseph V. (Chaldääsch-kathoolsch) Josef I. (Exarch) (1840–1915) Joseph Clemens von Bayern, Kurförst un Erzbischop vun Köln (1688–1706) un (1688–1723) Joseph vun Verona († 764), 3. Bischop vun Freising (747/748–764)
Leopold betekent Leopold, Vörnaam för Mannslüüd, Leopold, en Familiennaam (för Lüüd mit düssen Naam kiek dor), List vun Herrschers mit den Naam Leopold, Naam vun en Reeg vun Herrschers, Leopold, Oort in Missouri, USA, Leopold, Medienpries for gode Kinnermusik. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
George Wallington (* 27. Oktober 1924 in Palermo, Sizilien as Giorgio Figlia; † 15. Februar 1993 in Cape Coral, Miami) weer en US-amerikaansch Jazzpianist un -komponist. Een Johr nah sien Gebort is sien Familie in de USA emigreert, wo he vun sien Vader all fröh Gesangsünnerricht kreeg. Wallington speel mit söss Johren Vigelien un Mandolien un mit negen Johr Klaveer. 1940 wurr he Beropsmusiker. Bald speel he in dat Quintett vun Dizzy Gillespie un Oscar Pettiford in Onyx Club (Winter 1943-44), ansluutend speel he bit 1953 mit Joe Marsala, Charlie Parker, Serge Chaloff, Allen Eager, Stan Getz, Terry Gibbs, Brew Moore, Al Cohn, Gerry Mulligan, Zoot Sims, Red Rodney un Lionel Hampton. He nehm mit eegen Trios Platten för Savoy un för Blue Note up. Tüschen 1954 un 1960 hett he Bands in New York leit, to de Musikers as Donald Byrd, Jackie McLean und Phil Woods hörrn dee; mit de nehm he Platten för Prestige un Atlantic up. 1960 truck he sück ut dat Musikleven torüch, um in dat Familienünnernehmen to arbeiten. In de 1980ern kehr he noch eenmal up de Szene torüch, um een Plaat uptonehmen un eenig Konzerte to geven. Sien Speelwies is stark an Bud Powell
Philiris sublutea is en Oort vun Bottervagels ut de Familie vun de Lycaenidae. De Oort levt op dat Eiland Neeguinea. Philiris sublutea sublutea (vun West Irian bet na Papua New Guinea) Philiris sublutea extensa Tite, 1963 (West Irian: Arfak Mountains, Angi Lakes) Philiris, funet.fi
Leopold is en Vörnaam for Jungs un Mannslüde. Leopold is en Form vun den Ooldsassischen Naam Liutbald. De sett sik tohopen ut de Naamsülven liut (dat heet Lüüd oder Volk) un bald (dat heet tapper, kühn). De tweete Sülv bald/bold finnt sik meist bloß bi Jungsnaams. Bekannt wurrn is de Naam ok dör den Hilligen Leopold. He weer Markgreve vun Öösterriek un leev vun 1075 bit 1136. Hillig spraken wurrn is he avers eerst na 1663. Vun em hett ok de Leopoldsbarg in Wien sien Naam. Vunwegen düssen Hilligen gifft dat den Naam Leopold fökener in'n Süden vun Düütschland, as in'n Norden.
Leopold weer de Naam vun düsse Herrschers: Leopold I. (HRR), Kaiser (1640–1705) vun dat Hillige Röömsche Riek Leopold I. (Belgien), König vun Belgien (1831–1865) Leopold I. Groothartog vun de Toskana is: Leopold II. (HRR) Leopold I. (Mähren), Hartog vun Olmütz (1102/1105–1157) Leopold I. (Habsborg), Hartog vun Öösterriek (1308–1326) Leopold I. (Anholt-Dessau) (de Ole Dessauer), Först (1693–1747) Leopold I. (Lippe), Först (1789–1802) Leopold I. (Öösterreich) (de Vörnehme), Markgreve (976–994) Leopold I. (Seckau) († 1291), Bischop vun Seckau Leopold I. (Steiermark) (de Brave), Markgreve (1122−1129) Leopold II. (HRR) (1790–1792), Kaiser vun dat Hillige Röömsche Riek Leopold II. (Belgien) (1865–1909), König vun Belgien Leopold II. (Toskana) (1824–1859), Groothartog Leopold II. (Habsborg) (1328–1344), unner Umstänn kort Regent in Böveröösterriek/Tirol Leopold II. Maximilian (Anhalt-Dessau) (1747–1751), Först Leopold II. (Lippe) (1802–1851), Först Leopold II. (Öösterriek) (de Schöne; 1075–1095), Markgreve Leopold II. vun Schönfeld (ok Luitpold vun Scheinfeld; † 1217), Bischop vun Worms un Erzbischop vun Mainz Leopold III. (Belgien), König vun Belgien (1934–1951) Leopold III. (Habsborg), Hartog vun Öösterriek (1365–1386) Leopold III. Frederik Franz (Anholt-Dessau), Först (1751–1817) Leopold III. (Lippe), Först (1851–1875) Leopold III. (Öösterriek) (de Hillige), Markgreve (1095–1136) Leopold IV. (Habsborg) (de Dicke; 1371–1411), Hartog vun öösterriek (1386–1411) Leopold IV. Frederik (Anholt-Dessau), Hartog (1817–1871) Leopold
The Importance of Being Earnest (op plattdüütsch so veel as „De Wichtigkeit, eernsthaft to wesen“; dt. Titel: Ernst sein ist alles) is de Titel vun en Filmkummedie ut dat Johr 1952. Dorbi hannelt sik dat üm en Verfilmen vun dat Theaterstück mit glieken Naam vun Oscar Wilde. Speelbaas weer Anthony Asquith, de ok sülvst dat Dreihbook na de Vörlaag schreven hett. Jack Worthing un Algernon Moncrieff sünd twee Frünnen, de faststellen doot, dat se beid dat glieke Geheemnis hebbt: Se beide hebbt sik en Person utdacht, in de jemehr Rull se af un to slippen doot, üm ut jemehr sellschoppliche Plichten ruttokamen. Jack, de sik in London as sien Broder Ernst utgifft, hett sik in Gwendolen Fairfax, de Kusine vun Algernon, verkeken un will ehr den Hoff maken. Man, dor is ehr Mudder, Lady Bracknell, vör, de dat gor nich gootheten kann, dat Jack sik as Finnelkind rustellen deit. Bito hett Gwendolen sik in’n Kopp sett hett, dat ehr Ehmann ‚Ernst‘ heten mutt, wat Jack vör dat Problem stellt nu sien verkehrten Naam to sien echten maken to möten. As Algernon dorvun Wind kriggt, dat de junge Cecily, Jack sien achtteihnjohrig Münnel, teemlich smuck is un vun den utdachten Ernst
De Kommunen in Spanien (span. municipios, IPA: [muniˈθipjos]; sing. municipio) sünd de lüttsten politischen Eenheiten in’t Land. Jede Kommun is Deel vun en Provinz, un de sünd Deel vun en Autonomierebeet (17 Rebeden un Ceuta un Melilla). In eenige vun de Autonomierebeden gifft dat ok Landkreisen (span. comarcas) oder Gemeenverbännen (span. mancomunidades). Allens tosammen gifft dat mit Ceuta un Melilla 8.112 Kommunen in Spanien. Wat de Tall vun de Inwahners angeiht, gifft dat grote Ünnerscheden. De lüttste Gemeen hett 9 Inwahners (Villarroya (La Rioja) in 2012), Madrid, de gröttste Stadt vun Spanien, hett 3.233.527 Inwahners (2012). INE
Auriculigerina miranda is eene Oort vun Seesnick, eene marine Gastropod (=een Stamm vun Snicken) un Mollusk (=Weekdeert) in de Familie Eulimidae. De Spezie is de eenzig künnig Spezie uit de Geslecht Auriculigerina. De Spezie levt an disse Oorte: Europääsch Waterflach Een Bild vun Auriculigerina miranda gift dat in'n engelsch Wiki: Copyright-Problem. Register vun marine Spezies Encyclopedia of Live Dautzenberg, 1925. Gofas, S.; Le Renard, J.; Bouchet, P. (2001). Mollusca, in: Costello, M.J. et al. (Ed.) (2001). European register of marine species: a check-list of the marine species in Europe and a bibliography of guides to their identification. Collection Patrimoines Naturels, 50: pp. 180–213 (look up in IMIS). Accessed through: World Register of Marine Species at http://www.marinespecies.org/aphia.php?p=taxdetails&id=139774 on 2013-02-11.
The Importance of Being Earnest betekent The Importance of Being Earnest, Theaterkummedie vun Oscar Wilde ut dat Johr 1894, The Importance of Being Earnest, düütsch Verfilmen vun dat Theaterstück vun Franz Wenzler ut dat Johr 1932, The Importance of Being Earnest, brietsch Verfilmen vun Anthony Asquith ut dat Johr 1952, The Importance of Being Earnest, Verfilmen vun Oliver Parker ut dat Johr 2002, The Importance of Being Earnest, Filmfaten vun de Broadway-Produkschoon ut dat Johr 2011. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. De Düütsche Demokraatsche Republiek (DDR) weer en Land in Europa, dat na den tweeten Weltkrieg in dat Rebeet vun Oostdüütschland grünnt worr. Grundlaag för düssen Staat weern de Lehren vun den so nömmten Realen Sozialismus. In de DDR levden ok Lüüd, de Plattdüütsch proten. De Hööftstadt weer Oost-Berlin. An 'n 3. Oktober 1990 worr de Düütsche Demokraatsche Republiek mit de Bundsrepubliek Düütschland weddervereenigt.
Brazzaville is de Hööftstadt vun de Republiek Kongo mit 1.115.773 Inwahner (Stand 1. Januar 2005). Se is dormit ok de gröttste Stadt vun dat Land. En wiethen sichtbor Wohrteeken vun de Stadt is de 106 Meter hooch Tour Nabemba. Nömmt wurrn is de Stadt nah Pierre Savorgnan de Brazza ut Frankriek, de 1883 in Franzöösch-Kongo en Statschoon anleggen dee, ut de sück de Stadt entwickeln dee. De Statschoon leeg up dat rechte (nöördliche) Ufer vun de vun den Stroom Kongo bild Pool Malebo. Um dat Johr 1900 hebbt dor etwa 5.000 Inwahner leevt. Brazzaville. Mehr Biller, Videos oder Audiodateien to’t Thema gifft dat bi Wikimedia Commons.
De Metropolregion Madrid is eene Comarca in de Autonomen Gemeenschap Madrid in Spanien. In düsse Rebeed leven mehr as 5,84 Mio. Minschen. Düsse Tosammensluut is op'n Rebeed vun'e Metropolregion vun Madrid (Flach ca. 4.609,7 km²), wo ca. 6,38 Millionen Minschen leven. AUDES5 projekt
NGC 1931 is en Objekt ut’n Katalog NGC. Dat is en apenen Steernhopen verbunnen mit en kombineerten Emisschoons-/Reflekschoonsnevel in dat Steernbild Föhrmann. Dat Objekt is an’n 4. Februar 1793 vun’n Astronom Wilhelm Herschel opdeckt worrn. Bi dat Objekt hannelt sik dat üm en Hopen vun junge hitte Steerns mittenmang den Emisschoonsnevel, ut den de Steerns entstahn sünd. De hele Kumplex hett en schienboren Dörmeter vun 3 Bagensekunnen un hett vun de Eer en Afstand vun ruchweg 7.000 Lichtjohren. NGC 1931, C 0528+342, Ced 49, IRAS 05281+3412, LBN 173.92+00.24, LBN 810, Min 1-81, OCISM 102, OCl 441, OCl 441.0, RAFGL 5144, SH 2-237, WB89 653, [T70] 10, [TP72] 23 Indrag in’n Revised New General Catalogue Indrag in’n interaktiven NGC A.K. Pandey & H.S. Mahra: Photometry of Open Cluster NGC 1931, Astrophysics and Space Science, Bd. 120 (1), S. 107-113, 1986, doi: 10.1007/BF00653902 NASA/IPAC Extragalactic Database SIMBAD Astronomical Database SEDS
Rebecca is de Titel vun en US-amerikaanschen Speelfilm vun den beropenen Speelbaas Alfred Hitchcock ut dat Johr 1940. Togliek weer dat de eerste Film, den Hitchcock in Hollywood dreiht hett. De Geschicht baseert op den glieknöömten Roman vun Daphne du Maurier. En schuulsche Sellschoppersche hollt sik mit ehr langwieligen Baas’sche in Monte Carlo op un dröpt dor den rieken Maxim de Winter. Maxim steiht noch vull ünner den Indruck vun den Dood vun sien eersten Fro Rebecca, de een johr vörher bi en Unfall mit en Boot ümkamen is. De junge Sellschoppersche verkiekt sik in Maxim, de ehr denn ok en Heiraatsandrag maken deit. He nimmt ehr mit na Manderley in Cornwall op sien groten düsteren Landsitt. As se dor ankummt, maakt se de Bekanntschop vun de Huushöllersche Mrs. Danvers, de gresig ieversüchtig is un Rebecca deep verehrt hett. Se sett allns doran, de junge Ehfro dat Leven swoor to maken, üm ehr in den Wahn un to’n Sülvstmoord to drieven. All Lüüd in’t Huus staht ünner en snaakschen Influss vun de do’en Rebecca. As unvermodens dat Boot vun Rebecca funnen warrt, gifft Maxim sien Fro gegenöver to, dat he un Rebecca sik in Wohrheit hasst hebbt. Se harr em
Hassel betekent Hasselbusch, Boom, an den Hasselnööt wasst, Hassel, Gemeen in’n Landkreis Stendal, Sassen-Anholt, Hassel, Gemeen in’n Landkreis Neenborg, Neddersassen, Hassel, Oort in de Gemeen Wiefelstäe in’n Landkreis Ammerland, Neddersassen, Hassel, Oort in de Gemeen Swonewebel in’n Landkreis Oosterholt, Neddersassen, Hassel, Oort in de Gemeen Heemsbünnen in’n Landkreis Rodenborg, Neddersassen, Hassel, Oort in de Gemeen Jesborg in’n Landkreis Horborg, Neddersassen, Hassel, Oort in de Stadt Sulingen in’n Landkreis Deefholt, Neddersassen, Hassel, Oort in de Gemeen Scholen in’n Landkreis Deefholt, Neddersassen, Hassel, Oort in de Stadt Bargen in’n Landkreis Celle, Neddersassen, Hassel, Oort in de Stadt Gelsenkiärken, Noordrhien-Westfalen, Hassel, Oort in de Gemeen Reichshof in’n Oberbergschen Kreis, Noordrhien-Westfalen, Hassel, Oort in de Stadt Selm in’n Kreis Unna, Noordrhien-Westfalen, Hassel, Oort in de Stadt Sankt Ingbert in’n Saarpfalz-Kreis, Saarland, Hassel, Oort in de Gemeen Droyßig in’n Burgenlandkreis, Sassen-Anholt, Hassel, Oort in de Gemeen Weiler zum Turm in Luxemborg, Hassel, Stroom in Sassen-Anholt, de in de Rappbode münnt, Hassel, Eiland von de Amerikaanschen Jumferneilannen. Dat is ok de hoochdüütsche Naam von Haßel, Oort in de Gemeen Will in’n Landkreis Horborg, Neddersassen, Haßel, Oort in de Gemeen Achem in’n Landkreis Veern, Neddersassen. Hassel is de Familiennaam von Anke Hassel (* 1965), düütsche Soziologin, Clement
De Volksbank Keden eG is en Telg von de Oostfreesch Volksbank. Seet von de Volksbank mit acht Filialen in’n Noorden von’n Landkreis Stood (Land Keden) is Drochters. De Bank höört to’n Genossenschaftsverband. De BLZ is 200 697 86 un de BIC GENO DEF1 DRO. De Bilanzsumm weer an’n 31. Dezember 2011 241 Millionen Euro. De Bank hett 45 Mitarbeiders. Blangen Drochters hett de Volksbank Filialen in Doornbusch, Aßel, Bützfleet, Wischhoben, Freeborg, Öderquart un Balje. De Spoor- un Dorlehnskass Drochters hett sik an’n 18. Januar 1896 grünnt. 1950 hett de Bank den ne’en Naam Kedener Spoor- un Kreditbank kregen. 1966 is de Spoor- un Kreditbank Drochters mit de Spoor- un Dorlehnskassen Bützfleet un Wischhoben tohoopgahn. De Bilanzsumm is dor von 9,5 Millionen op 16,1 Millionen D-Mark stegen. 1988 is de Kedener Spoor- un Kreditbank mit de Volksbank Noordkeden to de Volksbank Keden tohoopgahn. De Bilanzsumm bedriggt to disse Tied 165 Millionen D-Mark. 2014 is de Volksbank Keden mit de Oostfreesch Volksbank dör Fusion tohoopgahn. Dat Volksbanken tohoopgaht, de-ehr Rebeed nich tohoophängt (twüschen Keden un Oostfreesland sünd üm un bi 130 Kilometer Luftlien), gifft dat ans meist gornich. De Grund, dat dat in dissen Fall anners kamen is, weer, dat de Volksbank